Flere år går, og en doktor overbeviser til slutt Buffalo om at hans vampyriske tilbøyeligheter bare er et utslag av sinnsforvirring; han må ganske enkelt isolere seg omkring fullmåne når trangen til blod er på det sterkeste. Samtidig møter han igjen Svalbard, som angrer på at hun brøt forlovelsen med ham tidligere. Hun inviterer ham hjem til seg og vil tilbringe natten med ham, men Buffalo vet at han vil ende opp med å bite henne, så han forlater leiligheten. Dermed er filmen tilbake i åpningsscenene, der den hardt plagede Buffalo biter en taxisjåfør og blir drept i bilkrasjet som følger.